پاکستان میں آپریشن، 4 دہشت گرد اور 3 فوجی ہلاک

پاکستان کے قبائلی علاقے شمالی وزیرستان میں آپریشن کے دوران 4 دہشت گرد اور 3 فوجی اہلکارہلاک ہوگئے۔

خبر کا کوڈ: 2466

تاریخ: 14 September 2018 - 10:45

مقدس دفاع نیوز ایجنسی کی بین الاقوامی رپورٹر رپورٹ کے مطابق، پاکستانی فوج کے شعبہ تعلقات عامہ آئی ایس پی آر کے مطابق سیکیورٹی فورسز نے شمالی وزیرستان میں انٹیلی جنس اطلاعات کی بنیاد پر آپریشن کیا جس کے نتیجے میں فعال دہشت گرد آفتاب سمیت 4 عسکریت پسند مارے گئے۔

آئی ایس پی آر کے مطابق مارے گئے دہشت گرد پوری طرح مسلح تھے اور ان کی جانب سے سخت مزاحمت بھی کی گئی جبکہ اس کارروائی کے دوران فائرنگ کے تبادلے میں 3 فوجی اہلکار بھی ہلاک ہوئے۔

آئی ایس پی آر کا کہنا ہے کہ آپریشن 12 ستمبر اور دسمبر 2017 میں سیکیورٹی فورسز پر حملے کرنے والے دہشت گردوں کے خلاف کیا گیا، دسمبر 2017 میں فوجی کانوائے پر حملے کے نتیجے میں لیفٹیننٹ معین ہلاک ہوئے تھے۔

پیغام کا اختتام/